Vika 38

Samandráttur.

Línuskip. Bæði ísfiskalínuskipini liggja við bryggju. Trý frystilínuskip eru við Føroyar, eitt er á Íslandsrygginum, trý við Ísland og eitt eru við Eysturgrønlandi. Skipini fáa ein blanding av toski, longu og brosmu. Tvey liggja við bryggju.

Útróður: Streymurin verður harður alla vikuna. Veðri verður ivasamt fyrst í vikuni, men heldur fragari seinni í vikuni. So vit vantað ikki nógvan útróður í vikuni, tó møguliga nakað móti endanum av vikuni. Bátarnar fáa ein blanding av hýsu og toski.

Djúpvatnstrolarar: Ein ísfiskatrolari fiskar blálongu og kongafisk. Brúkiligt fiskarí. Hann landar helst síðst í vikuni. So er ein ísfiskatrolari farin í bretskan sjógv at fiska svartkalva. Hann landar neyvan í vikuni. Ein frystitrolari er við Eysturgrønland. Hann fiskar svartkalva.

Partrolarar: Bara tvey pør eru úti, men vantandi fer okkurt parið út í vikuskiftinum. Tey sum eru úti, fiska upsa og annan hvítfisk. Ikki tað stóra fiskaríið. Tvey pør fiska gulllaks.

Trolbátar: Bara ein trolbátur er úti. Hann er á landleiðini og fiskar mest av tungu, reyðsprøku og hvtasku. Hinir liggja við bryggju.

Garnaskip: Tvey fiska svartkalva og eitt fiskar havtasku. Brúkiligt fiskarí eftir svartkalva, men smáligt eftir havtasku. Øll landa í vikuni.

Heinta veðri Windy her, frá Veður.fo her ella Belgingur her

Heinta alla metingina her

 **Mett nøgd**

 Nógv Miðal Lítið

|  |  |  |  |  |
| --- | --- | --- | --- | --- |
| **Toskur** | Frá trolarum, útróðrabátum og sum hjáveiða frá øðrum skipabólkum. |  |  | X |
| **Hýsa** | Frá útróðrabátum og sum hjáveiða frá øðrum skipabólkum |  |  | X |
| **Hvítingur** | Mest sum hjáveiða. |  |  | X |
| **Upsi** | Frá partrolarum og sum hjáveiða frá øðrum skipabólkum |  |  | X |
| **Brosma** | Mest sum hjáveiða |  |  | X |
| **Longa** | Mest sum hjáveiða |  |  | X |
| **Kongafiskur** | Mest sum hjáveiða |  |  | X |
| **Steinbítur/Liri** | Mest sum hjáveiða.. |  |  | X |
| **Havtaska** | Frá einum garnaskipið, einum trolbátið og sum hjáveiða frá øðrum skipabólkum. |  |  | X |
| **Kalvi** | Mest sum hjáveiða. |  |  | X |
| **Svartkalvi** | Svartkalvi frá tveimum garnaskipum og sum hjáveiða frá ørðum skipabólkum. |  | X |  |
| **Reyðsprøka** | Frá einum trolbátið og sum hjáveiða frá øðrum skipabólkum. |  |  | X |
| **Tunga** | Frá einum trolbátið og sum hjá veiða frá trolarum |  |  | X |
| **Blálonga** | Frá einum trolara og sum hjáveiða frá øðrum skipabólkum |  | X |  |